**JURNAL TAHRIRIYATIGA TAQDIM ETILADIGAN**

**ILMIY MAQOLAGA QOʻYILADIGAN**

**TALABLAR**

1. Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi (keyingi oʻrinlarda – OAK) Rayosatining qarori bilan ilmiy jurnal quyidagi ixtisosliklar boʻyicha OAKga doktorlik dissertatsiyalarining asosiy ilmiy natijalarini eʻlon qilish uchun tavsiya etiladigan ilmiy nashrlar roʻyxatiga kiritilgan:

**12.00.00 – YURISPRUDENSIYA**

12.00.01 – Davlat va huquq nazariyasi va tarixi. Huquqiy taʻlimotlar tarixi.

12.00.02 – Konstitutsiyaviy huquq. Maʻmuriy huquq. Moliya va bojxona huquqi.

12.00.03 – Fuqarolik huquqi. Tadbirkorlik huquqi. Oila huquqi. Xalqaro xususiy huquq.

12.00.04 – Fuqarolik protsessual huquqi. Xoʻjalik protsessual huquqi. Hakamlik jarayoni va mediatsiya.

12.00.05 – Mehnat huquqi. Ijtimoiy taʻminot huquqi.

12.00.06 – Tabiiy resurslar huquqi. Agrar huquq. Ekologik huquq.

12.00.07 – Sud hokimiyati. Prokuror nazorati. Huquqni muhofaza qilish faoliyatini tashkil etish. Advokatura.

12.00.08 – Jinoyat huquqi, huquqbuzarliklarning oldini olish. Kriminologiya. Jinoyat-ijroiya huquqi

12.00.09 – Jinoyat protsessi. Kriminalistika, tezkor-qidiruv huquq va sud ekspertizasi.

12.00.10 – Xalqaro huquq.

12.00.11 – Parlament huquqi.

12.00.12 – Korrupsiya muammolari.

13.00.02 – Taʻlim va tarbiya nazariyasi va metodikasi (sohalar boʻyicha).

2. Ilmiy maqolaning hajmi (ilmiy maqolaning turiga qarab) 20-60 ming bosma belgi (taxminan 10 betdan 25 betgacha); formati – A4, kitob shaklida; hoshiyasi odatdagidek: chapdan 3 sm, oʻngdan 1,5 sm, yuqori va pastdan 2 sm; shrift – Times New Roman, rangi – qora, shriftning kattaligi – 14; 1,15 oraliqda.

3. Maqolalar annotatsiyasi va kalit soʻzlari 3 ta tilda: oʻzbek, rus va ingliz tillarida berilishi lozim.

4. Jurnalga taqdim etilayotgan ilmiy maqola boshqa nashrlarda chop etilmagan boʻlishi, shuningdek, originallik darajasi (antiplagiat dasturi orqali tekshiriladi) **65 %**dan kam boʻlmasligi lozim.

5. Ilmiy maqolaning matni quyidagi tarzda rasmiylashtiriladi:

**Yuridik fan yoʻnalishi:** (masalan: Fuqarolik huquqi)

**UDK:**

**MAQOLANING SARLAVHASI**

Maqola muallifi (shu jumladan hammualliflar):

**Familiyasi, ismi, otasining ismi** (toʻliq, pasport boʻyicha),

**ilmiy darajasi** (agar boʻlsa),

**ish joyi** (toʻliq),

**lavozimi** (toʻliq),

**ORCID**

**elektron pochta manzili, aloqa telefonlari**

***Annotatsiya.***

***Kalit soʻzlar****:*

***Yuqorida koʻrsatilgan maʻlumotlar shu tartibda***

***oʻzbek, rus va ingliz tillarida boʻlishi kerak!***

MAQOLA MATNI

6. Sarlavha maqolaning eng muhim qismlaridan biri boʻlib, unda mavzu aniq aks etishi lozim. Sarlavha mavhum yoki umumiy fikrlar orqali bayon etilmasligi, akademik uslubda yozilishi, ilmiy izlanish mavzusi negizida yotgan asosiy muammo va masala(lar)ning taklif etiladigan yechimini ifodalashi zarur. Ilmiy maqola sarlavhasida qoʻllaniladigan soʻzlar miqdori 6-10 tadan oshmasligi kerak. Sarlavhada faqat umumqabul qilingan abbreviatura (qisqartma)larni qoʻllash mumkin.

7. Annotatsiyada tadqiqot mavzusining ilmiy-nazariy va amaliy jihatlari haqidagi maʻlumotlar keltirilishi zarur, yaʻni maqolaning qisqacha mazmuni va tavsifi beriladi.

Annotatsiya tarkibiy jihatdan maqola mazmunining quyidagi jihatlarini oʻz ichiga olishi kerak:

tadqiqotning predmeti, mavzusi, maqsadi, dolzarbligi, muammoning qoʻyilishi;

tadqiqot metodi/metodologiyasi;

ishning natijalari;

natijalarning qoʻllanish sohasi;

xulosalar.

Yuqoridagi kompozitsiya asosida annotatsiya bir butun matn koʻrinishida yoziladi, abzatslarga, boʻlimlarga ajratilmaydi.

Annotatsiya hajmi 80-100 ta soʻz atrofida boʻlishi lozim. Unda ortiqcha, keraksiz soʻzlarni ishlatish, batafsil tavsiflar keltirish, maqoladagi gaplardan nusxa koʻchirish, sarlavhani aynan yozish, qisqartmalarni qoʻllash, manbalarga havola (ssilka)lar keltirish mumkin emas.

8. Ilmiy maqolaning semantik oʻzagi (asosi, mohiyati)ni tashkil qiluvchi kalit soʻzlar tadqiqot mavzusini tavsiflash va taʻriflash uchun zarur sanaladigan muhim tushuncha va kategoriyalar roʻyxatidir. Amalda ushbu soʻzlar internet tizimida maqolani izlab topishda yordam beradi. Shu boisdan ham ilmiy maqola(lar)ni tayyorlash vaqtida mavzuning semantik yadrosiga alohida eʻtibor berish darkor.

Maqolaga beriladigan kalit soʻzlar 6-8 ta atrofida boʻlib, umumiydan xususiyga qarab tartiblangan boʻlishi, yaʻni mavzu va muammoga tegishli kalit soʻzlardan boshlanib, tadqiqot obyekti va predmetiga taalluqlilari bilan tugallanishi lozim. Kalit soʻzlar sifatida neologizmlar, uzun soʻz birikmalar, gapning uyushiq boʻlaklari ishlatilmaydi.

9. Ilmiy maqola matni quyidagi talablar asosida tayyorlanadi (matnda mazkur 2 ta qism nomi aynan qayd etiladi):

|  |
| --- |
| **1.  KIRISH (KATTA HARFLARDA 14 o‘lchamda, Times New Roman bosma shaklda)**Mavzuning dolzarbligi.Maqolaning aniq maqsadi va yechilishi lozim boʻlgan masalani asoslash.Maqolada qoʻyilgan masalani yechishga boshqa mualliflar qanday yondoshgan, ular qaysi usullarni qoʻllagan va b. (adabiyotlar tahlili). |
| **ASOSIY QISM**Olib borilgan tadqiqotning batafsil mazmuni. Qoʻllanilgan metodlar, metodologiya va tadqiqot obyektlarini asoslash.Tadqiqot obyektini tavsiflovchi asosiy koʻrsatkichlar dinamikasi tahlili (maqolada qoʻyilgan masalani yechishga asos boʻladigan maʻlumotlar doirasida) va xulosalar.Olingan ilmiy-amaliy natijalar, ularning samaradorligi va haqqoniyligi tahlili.Muallif faktlarni tahlil qiladi, oʻz fikrini asoslaydi, qaysilarini maʻqullab, qaysilarini inkor etishini aytib oʻtadi va fikrlarini izohlaydi.Tadqiqot davomida yuzaga kelgan, ilm-fan doirasidagi toʻsiq va muammolar tahlili.Turli metodlarning tahlili, mazkur tadqiqot natijalarini boshqa tadqiqot natijalari bilan solishtirish. |
| **2. XULOSA**Maqolada keltirilgan asosiy natijalar va xulosa va takliflar qisqacha bayon qilinadi, biroq yangi ma’lumot qo‘shilmasligi kerak. |
| **Eslatma!** Tadqiqotda natijalarni izohlashda mavzuga oid qonunchilik hujjatlari, statistik maʻlumotlar, diagramma va grafiklardan foydalanish tavsiya etiladi.  |

10. Rasm va jadvallar quyidagi tartibda rasmiylashtiriladi:

**1-rasm. Rasmning nomi**

(Times New Roman, 12 shrift, toʻq qora rangda)

Maqolada rasm bitta boʻlsa, raqamlanmaydi (Rasm. (nomi)), bir nechta boʻlsa, raqamlanadi.

Maqoladagi jadval (sxema)ning nomi markaz boʻylab tenglashtiriladi. Bunda “Jadval” soʻzi sahifaning oʻng chekka tomoniga joylashtiriladi. Jadval bitta boʻlsa raqamlanmaydi, bir nechta boʻlsa raqamlanadi.

**Jadval**

yoki

**1-jadval**

**Jadvalning nomi**

(Times New Roman, 12 shrift, toʻq qora rangda)

|  |
| --- |
| **Times New Roman, 10 shrift** |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

Jadvalga kiritilgan ma’lumotlarning mohiyati aniq, qisqa va loʻnda qilib aks ettirilishi lozim.

11. Jurnal tahririyati mualliflarga zamonaviy axborot manbalari, oxirgi 5–10 yil ichida nashr etilgan ilmiy adabiyot va tadqiqotlardan foydalanishni tavsiya qiladi.

Maqola va materiallarda iqtiboslar APA usulida berilishi lozim.

Havolalar qavs () ichida APA talablari asosida beriladi, masalan (Karimov, 2020), agar toʻgʻridan toʻgʻri havola berilsa olingan sahifa ham keltiriladi (Karimov, 2020, p. 10).

Maqolada kamida 15 ta manba va adabiyotlarga havolalar keltirilishi kerak.

Xorijiy adabiyotlarga havolalar 50% dan kam boʻlmasligi, shundan 30% Web of Science va (yoki) Scopus xalqaro ma’lumotlar bazalariga kiritilgan nashrlarda chop etilgan maqolalarga boʻlishi kerak.

Manba va adabiyotlar xalqaro ilmiy-texnikaviy maʻlumotlar bazalari talablariga koʻra rasmiylashtiriladi va “References” nomi bilan lotin alifbosida keltiriladi. Matn transliteratsiyasi uchun qoʻllaniladigan tizim: <http://translit.ru>

Foydalanilgan adabiyotlar APA formati talablari asosida berilishi kerak

References quyida koʻrsatilgan shaklga qat’iy amal qilingan tartibda yoziladi. Adabiyotlar roʻyxati maqola matnida keltirilgan havolalar alifbo tartibida tuziladi.

**REFERENCES**

***1. Kitoblar quyidagi namuna asosida rasmiylashtiriladi:***

Jackson, L.M. (2019). *The psychology of prejudice: From attitudes to social action (2nd ed.).* American Psychological Association. <https://doi.org/10.1037/0000168-000>

***Izoh:*** *Agar DOI raqam boʻlsa berish kerak.*

***2. Davriy jurnallar* *quyidagi namuna asosida rasmiylashtiriladi:***

Habel, C. (2009). Academic self-efficacy in ALL: Capacity-building through self-belief. *Journal of Academic Language and Learning*, 3(2), A94-A104.

***2.1.* *DOI raqamli jurnallar quyidagi namuna asosida rasmiylashtiriladi:***

Grady, J. S., Her, M., Moreno, G., Perez, C., & Yelinek, J. (2019). Emotions in storybooks: A comparison of storybooks that represent ethnic and racial groups in the United States. *Psychology of Popular Media Culture,* 8(3), 207–217. <https://doi.org/10.1037/ppm0000185>

***2.2. Internetdan olingan jurnal maqolasi quyidagi namuna asosida rasmiylashtiriladi:***

Curwin, R. L. (2010). Motivating urban youth. *Reclaiming Children and Youth,* 19(1), 35-39. Retrieved from [www.reclaimingjournal.com](http://www.reclaimingjournal.com)

***3. Gazetalar quyidagi namuna asosida rasmiylashtiriladi:***

Carey, B. (2019, March 22). Can we get better at forgetting? *The New York Times.* https://www.nytimes.com/2019/03/22/health/memory-forgetting-psycho-logy.html

Harlan, C. (2013, April 2). North Korea vows to restart shuttered nuclear reactor that can make bomb-grade plutonium. *The Washington Post*, A1, A4.

***4. Konferensiya materiallari* *quyidagi namuna asosida rasmiylashtiriladi:***

Evans, A. C., Jr., Garbarino, J., Bocanegra, E., Kinscherff, R. T., & Márquez-Greene, N. (2019, August 8–11). *Gun violence: An event on the power of community* [Conference presentation]. APA 2019 Convention, Chicago, IL, United States. <https://convention.apa.org/2019-video>

***5.******Dissertatsiya yoki avtoreferatlar quyidagi namuna asosida rasmiylashtiriladi:***

Zambrano-Vazquez, L. (2016). *The interaction of state and trait worry on response monitoring in those with worry and obsessive-compulsive symptoms* [Doctoral dissertation, University of Arizona]. UA Campus Repository. https://repository.arizona.edu/handle/10150/620615

***6. Boshqa tillardagi adabiyotlar quyidagi namuna asosida rasmiylashtiriladi:***

Molinari, E., & Labella, A. (2007). *Psicologia clinica: Dialoghi e confronti* [Clinical psychology: Dialogue and confrontation]. Milan: Springer.

***7. Lotin alifbosida boʻlmagan adabiyotlar quyidagi namuna asosida rasmiylashtiriladi:***

Najm, Y. (1966). *Al-qissah fi al-adab Al-Arabi al-hadith* [The novel in modern Arabic literature]. Dar Al-Thaqafah.

***8. Hukumat hujjatlari quyidagi namuna asosida rasmiylashtiriladi:***

National Institute of Mental Health. (1990). *Clinical training in serious mental illness* (DHHS Publication No. ADM 90- 1679). US Government.

***9. Qonunlar quyidagi namuna asosida rasmiylashtiriladi:***

***Name of Law, Title number U.S.C. § Section number (Year). URL***

Anti-Smuggling Act, 19 U.S.C. § 1701 (1935). <https://www.loc.gov/item/uscode-1958-004019005/>

***10. BMT konvensiyasi quyidagi namuna asosida rasmiylashtiriladi:***

United Nations Convention on the Rights of Persons with Disabilities, December 13, 2006. <https://www.ohchr.org/en/hrbodies/crpd/pages/convention-rightspersonswithdisabilities.aspx>

***11.* *Patentlar* *quyidagi namuna asosida rasmiylashtiriladi:***

Keller, E. B., & Dolan, M. J. (2004). *U.S. Patent No*. 7,653,568. Washington, DC: U.S. Patent and Trademark Office.

**NAMUNA**

**FOYDALANILGAN ADABIYOTLAR ROʻYXATI**

Zaynobiddinova F. Investitsiya shartnomalarining oʻziga xos xususiyatlari va ularni fuqaroviy-huquqiy tartibga solishni takomillashtirish masalalari: y.f.f.d. (PhD) diss. avtoref. – Toshkent, 2021. – 47 b.

Чориев, О. (2018). Место и роль художественной литературы на правовую тематику при подготовке юристов. Review of law sciences, (1), 179-181.

Джураев И.Б. Жиноят процессида тил принципини таъминлаш ва унинг ҳуқуқий механизми. Монография. – Т.: ТДЮ, 2021. – 148 б.

**REFERENCES**

Zaynobiddinova F. (2021). *Specific features of investment contracts and issues of improving their civil-legal regulation* [Abstract of doctoral dissertation (PhD)]. Tashkent.

Choriev, O. (2018). *Mesto i rol' khudozhestvennoy literatury na pravovuyu tematiku pri podgotovke yuristov* [The place and role of fiction on legal topics in the training of lawyers]. *Review of Law Sciences*, (1), 179–181.

Djurayev I.B. (2021). *Jinoyat protsessida til prinsipini taʼminlash va uning huquqiy mexanizmi* [Ensuring the principle of language in criminal proceedings and its legal mechanism] [Monograph]. – T.: TSUL.